Diari Oficial de la Generalitat Valenciana


Sumari del DOGV 5319, del 07-08-2006 (2006/8639)

Notificació a Andrés Payás Peiró de la sentència dictada en el juí ordinari número 1185/2005.
---------------------------------------------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8639


Organisme emissor
:   Jutjat de Primera Instància Número 25 de València

Tipus de document
:   Edicte

Notificació a Andrés Payás Peiró de la sentència dictada en el juí ordinari número 1185/2005. [2006/F8639]  
Procediment: assumpte civil 1185/2005.  
Juí: juí ordinari 1185/2005.  
Part demandant: Ignacio Cuenca Bayarri.  
Part demandada: Natividad Soriano Ordiñana (H.J.).  
En el juí de la referència, s'ha dictat la resolució que té el text literal següent:  
Sentència número 62/2006  
Jutgessa que la dicta: Ana María Mestre Soro.  
Lloc: València.  
Data: 10 de març del 2006.  
Part demandant: Ignacio Cuenca Bayarri.  
Advocat: Javier Andani Cervera.  
Procurador: Miñana Sendra, Enrique.  
Part demandada: Natividad Soriano Ordiñana (H.J.).  
Objecte del juí: acció de resolució d'arrendament.  
Antecedents de fet  
Primer. Que el procurador de la part actora, en la representació que va acreditar d'esta, va presentar escrit de demanda que per torn de repartiment va correspondre a este jutjat, adduint els fets que consten en els actes del procés, i després d'al·legar els fonaments de dret que va estimar d'aplicació al cas, va acabar demanant al jutjat que es dictara sentència d'acord amb les seues peticions.  
Segon. Que admesa a tràmit la demanda, es va citar la part demandada, que no va comparéixer ni contestar a la demanda, per la qual cosa va ser declarada en rebel·lia, es va assenyalar data per a la celebració d'audiència prèvia en què només se sol·licita la prova documental, i queden les actuacions per a sentència de conformitat amb l'article 429.8 de la Llei d'Enjudiciament Civil.  
Tercer. En la tramitació d'estes actuacions s'han observat totes les prescripcions legals.  
Fonaments de dret  
Primer. En el present procediment Ignacio Cuenca Bayarri formula, en representació del seu pare, Francisco Cuenca Alcoriza, demanda de juí ordinari en exercici de l'acció de resolució de contracte d'arrendament contra l'herència jacent de Natividad Soriano Ordiñana, representada pel seu viudo, Andrés Payás Peiró, i la seua filla Vanesa Haradi Soriano, pel que fa al local situat a l'avinguda de Blasco Ibáñez, número 87, baix esquerra 12, en haver finat l'arrendatària senyora Soriano sense que els seus hereus hagen procedit a notificar la subrogació. Pretensió respecte a la qual la demandada adopta la posició jurídica de rebel·lia.  
Segon. De conformitat amb la prova practicada a instància de l'actor i el que es disposa en l'article 33 de la Llei d'Arrendament Urbans és procedent estimar la demanda.  
Tercer. Les costes han de ser imposades a la part demandada en virtut del que es disposa en l'article 394 de la Llei d'Enjudiciament Civil.  
Decisió  
Estime la demanda interposada per Ignacio Cuenca Bayarri, que actua en nom i representació del seu pare, Francisco Cuenca Alcoriza, contra l'herència jacent de Natividad Soriano Ordiñana, representada pel seu viudo, Andrés Payás Peiró, i la seua filla Vanesa Haradi Soriano, declare la resolució del contracte d'arrendament del local comercial situat a l'avinguda de Blasco Ibáñez, número 87, baix esquerra 12, i condemne la part demandada a atenir-se a la dita resolució, com també la condemne al desallotjament amb advertència de llançament si no ho efectua en termini legal, amb imposició de costes a la demandada.  
Mode d'impugnació: per mitjà de recurs d'apel·lació davant de l'Audiència Provincial de València (article 455 de la Llei d'Enjudiciament Civil nova).  
El recurs es prepararà per mitjà d'un escrit presentat en este jutjat en el termini de cinc dies hàbils comptats des de l'endemà de la notificació, limitat a citar la resolució apel·lada i manifestar la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil nova).  
Esta és la meua sentència, que pronuncie, mane i firme.  
Publicació. L'anterior sentència va ser donada, llegida i publicada per la magistrada jutgessa que la va dictar, mentre celebrava audiència pública el mateix dia de la data, de la qual cosa jo, la secretària judicial, done fe, a València, el 10 de març de 2006.  
A causa del desconeixement de l'actual domicili o residència de la part demandada, per mitjà de la provisió de 26 de maig de 2006 el jutge, de conformitat amb el que disposen els articles 156.4 i 14 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència al demandat Andrés Payás Peiró.  
València, 26 de maig de 2006.. La secretària judicial: María Pilar Ferrando Mansanet.